63.ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΓΕΩΡΓΙΑΣ Αριθ. 360785/11426 της 2/6 Οκτ. 1978  (ΦΕΚ Β΄ 864) Περί παρατάσεως ισχύος της νομοθεσίας για την αναγκαστική εισδοχή ποιμνίων στις βοσκές κατά τη χειμερινή περίοδο 1978-1979. Έχοντες υπόψη: 1)Τις διατάξεις του άρθρ. 13 του Α.Ν. 431/1968. 2)Τις υποβληθείσες αναφορές των Δ/νσεων Γεωργίας Νομαρχιών Κράτους για την παράταση του μέτρου της αναγκαστικής εισδοχής ποιμνίων στις βοσκές για τη χειμερινή κτηνοτροφική περίοδο 1978-1979, αποφασίζουμε: Παρατείνουμε την ισχύ της σχετικής νομοθεσίας που διαμορφώθηκε με τα Ν.Δ/τα 3889/58, 3958/59, 4098/40, 4424/64, το Ν. 4493/66 καθώς και με την αριθ. 198/66 πράξη του Υπουργικού Συμβουλίου για την αναγκαστική εισδοχή ποιμνίων στις βοσκές κατά τη χειμερινή κτηνοτροφική περίοδο 1978-79 για τις περιοχές των εξής Νομών της Χώρας. 1)Αττικής (διαμερισμάτων Ανατολικού, Αττικής (Αιγάλεω και Πειραιώς), μόνο για τις μη αναδασωτέες εκτάσεις, εκ των οποίων εξαιρείται η περιοχή Κοινότητος Κορωπίου του Ανατολικού Διαμερίσματος Αττικής. 2)Άρτας (και μόνο για τις Κοινοτικές βοσκές Πέτα και Καμπής). 3)Βοιωτίας (και μόνο για τις δημοτικές βοσκές Λειβαδιάς και Διστόμου). 4)Ευβοίας. 5)Ηρακλείου. 6)Ημαθίας. 7)Θεσπρωτίας. 8)Ιωαννίνων. 9)Κορινθίας. 10)Κυκλάδων (και μόνο για το βοσκότοπο «Μακρονήσου» ιδιοκτησίας Κοινότητας Κορρησίας Κέας εκτάσεως 7.000 στρεμ. περίπου). 11)Λαρίσης (και μόνο για το λιβάδι ΟΔΔΕΠ Σπαρμού και τμήματος 3.000 περίπου στρεμ. του λιβαδίου «Λυκομπάρα» Βαλανίδας). 12)Λέσβου. (Αντί της σελ. 356,01(γ) Σελ. 356,01(δ) Τεύχος 686-Σελ. 115 Ενοικιοστάσιο βοσκών 17.Ε.β.55-63 13)Μαγνησίας (και μόνο για το λιβάδι «Μπαλαρούτσι» της Κοινότητας Αργαλαστής). 14)Πέλλης (αμφοτέρων των περιοχών των Δ/νσεων Γεωργίας Γιαννιτσών και Εδέσσης). 15)Πιερίας. 16)Ρεθύμνης. 17)Τρικάλων και 18)Χαλκιδικής (και μόνο για τις βοσκές του Συνοικισμού Μικραλώνων Κοινότητας Ν. Τρίγλιας). Η σχετική αίτηση των ενδιαφερομένων θα πρέπει να υποβληθεί στον οικείο Νομάρχη σε 30 ημέρες από τη δημοσίευση της παρούσης αποφάσεως στην Εφημερίδα της Κυβερνήσεως. Επίσης η σχετική, για την αναγκαστική εισδοχή απόφαση του οικείου Νομάρχη θα πρέπει να εκδοθεί σε προθεσμία 30 ημερών από τη λήξη της προθεσμίας υποβολής αιτήσεων από τους ενδιαφερόμενους. Σημειώνεται τέλος ότι το μέτρο της αναγκαστικής εισδοχής δεν έχει εφαρμογήν επί εκτάσεων που κηρύχθηκαν αναδασωτέες (άρθρον μόνον παρ. 5 του Ν. 4493/65). Σελ. 356,02(δ) Τεύχος 686- Σελ. 116 17.Ε.β.63 Ενοικιοστάσιο βοσκών 